tomron87/hebrew-wikipedia-sentences-corpus huggingface dataset:
ב-5 בפברואר התיר אלמונד לבתי הספר במחוז ארלינגטון ובנורפוק לבטל את ההפרדה הגזעית בדרכי שלום על פי הוראות בית המשפט.
תוך כדי שהוא האזין לעצתם של כמה אישים מתונים במפלגתו, כולל חבר הסנאט המדינתי מסבי פארו הבן, הבין אלמונד שהתנגדות לתהליכי ביטול ההפרדה הגזעית הייתה חסרת תועלת בסופו של דבר, שכן המדינה המשיכה להפסיד בבתי המשפט.
באפריל, סייעו אלמונד וסגנו, אלי אדוארד סטייקס סטיבנס, לפארו ולחבר סנאט נוסף, סטיוארט ב.
קרטר, להעברה על חודם של קולות בודדים את החוקים שהתירו לרשויות המקומיות להחליט אם לבטל את ההפרדה הגזעית בבתי הספר שלהן אם לאו.
כך, למעט מחוז זה, ההתנגדות המסיבית הפכה להתנגדות פסיבית נגד ביטול ההפרדה הגזעית במוסדות החינוך.
ב-1960 הכשילו בירד, וסגנו משכבר הימים, א.
בלאקברן מור, את בקשתו של אלמונד להטלת מס מכירות, צעד שהיו כאלו שראו בו כנקמה על ההחלטה על ביטול ההפרדה הגזעית בבתי הספר.
סגנו של אלמונד, סטיבנס, פרש מהמרוץ למשרת המושל לפני תום השנה.
על כל פנים, המנגנון של בירד בחר כמועמד המפלגה באלברטיס הריסון, התובע הכללי שתמך בהפרדה הגזעית בהתנהלות נגד ה-NAACP.
בבחירות המקדימות של 1961 הובס סטיבנס, שבכך הסתיימה הקריירה הפוליטית שלו, ובמרוץ למשרת סגן המושל הביס מילס גודווין, שהיה נאמן למחנה בירד, את ארמיסטיד ל.
בות' המתון, אך הצבעת תומכי המנגנון של בירד הייתה נמוכה מאשר קודם לכן.
הן הריסון והן גודווין ניצחו בבחירות הכלליות בנובמבר, וכתובע הכללי נבחר רוברט יאנג באטון.
לאחר שלקח חלק במסע הבחירות של ג'ון פיצג'רלד קנדי בבחירות לנשיאות של 1960, מונה אלמונד ב-16 באפריל 1962 על ידי הנשיא כשופט בבית המשפט הפדרלי לעתירות בנושאי מכס ופטנטים .
אף על פי כן, בירד חסם הצבעה במליאת הסנאט ותוקף המינוי פג.
ב-23 באוקטובר אותה שנה מינה קנדי שוב את אלמונד לתפקיד במינוי פגרה כדי לאייש את מושבו של השופט אמברוז אוקונול שנפטר.
ב-15 בינואר 1963 הגיש הנשיא קנדי את מינויו של אלמונד לתפקיד כמינוי קבע.
ב-28 ביוני 164 ימים לאחר הגשתו ויותר משנה לאחר הגשתו המקורית, אישר הסנאט של ארצות הברית את המינוי, כאשר הסנאטור בירד, שעדיין חסם את המינוי, החמיץ את ישיבת המליאה.
נקמנותו של בירד כלפי אלמונד סוכלה בסופו של דבר על ידי אנשי המנגנון שלו.
ב-3 ביולי קיבל אלמונד את המינוי באופן רשמי.
ב-1 במרץ 1973 הוא עבר למעמד של שופט בסטטוס בכיר , מעין פרישה למחצה.
החל מ-1 באוקטובר 1982, כאשר חדל בית המשפט למכס ולפטנטים להתקיים וסמכויותיו הועברו ל, עבר אלמונד לכהן בסטטוס בכיר בבית משפט זה עד למותו.
ב-1925 נשא אלמונד לאישה את ג'וזפין קתרין מינטר.
לשניים לא נולדו ילדים, אך הם גידלו כבן את אחד מאחייניה של ג'וזפין.
הוא היה לותרני באמונתו, ולימד שיעור בתנ"ך לגברים.
הוא היה חבר הבונים החופשיים וחבר באחוות אלפא-קאפא-פסי ואומיקרון-דלתא-קאפא.
לינדזי אלמונד נפטר בריצ'מונד ב-14 באפריל 1986. הוא ורעייתו קבורים בחלקת הקבורה המשפחתית בבית הקברות אברגרין שברואנוק.
ג'אבר אל-אחמד אל-ג'אבר א-סבאח היה אמיר כווית השלישי ומפקד הצבא שלה מסוף 1977 עד מותו בתחילת 2006.
נולד לבית סבאח ששולטת בכווית מאמצע המאה ה-18. הוא מלך בכווית לאחר בן דודו, סבאח א-סאלם א-סבאח, בדצמבר 1977 וכיהן בתפקיד עד מותו.
לפני כן היה ראש ממשלת כווית במשך כעשר שנים.
ב-1981 פיזר את האספה הלאומית של כווית.
לאחר לחץ של ארצות הברית עליו לאחר מלחמת המפרץ, הוא החזיר את האספה ב-1991.
עם מותו הפך נסיך הכתר סעד אל-עבדאללה א-סאלם א-סבאח לאמיר כווית, אך התפקיד נלקח על ידי האספה הלאומית של כווית וניתן זמנית לסבאח אל-אחמד אל-ג'אבר א-סבאח.
ג'אג היא סדרת דרמה משפטית אמריקאית זוכת פרס אמי, שהופקה בשנת 1995 ושודרה למשך עשר עונות, ראשית ברשת NBC (בעונתה הראשונה) ולאחר מכן ברשת CBS, כאשר הפרק החותם את הסדרה שודר ב-29 באפריל 2005. יוצר ומפיק הסדרה הוא דונלד בליסריו.
הסדרה נמכרה לשידור בארצות רבות, ביניהן צרפת, גרמניה, איטליה, ברזיל, בלגיה, דנמרק, פינלנד, הולנד, נורווגיה, פולין, שוודיה וישראל (שודרה בערוץ 3 וב-HOT Family/Yes stars Base).
בדומה לסדרת הספין אוף NCIS, ג'אג עוקבת אחר חברי הפרקליטות הצבאית האוכפים את חוקי הצי האמריקני וחיל הנחתים האמריקני, כאשר בין היתר הם חוקרים, תובעים ומגנים על אלה אשר מואשמים בפשעים צבאיים כדוגמת רצח, בגידה ופעולות טרור.
בראש הצוות עומדים קפטן הארמון ראב מהצי האמריקני ושותפתו לויטננט קולונל שרה מקנזי מחיל הנחתים האמריקני, אשר לעיתים קרובות מוצאים עצמם משני צידי המתרס מתוך שאיפה להגיע לאמת.
במשך כל עונות הסדרה, שאר הצוות כלל את לוטננט קומנדר באד רוברטס, קומנדר סטורג'יס טרנר, נגד ראשון ג'ייסון טיינר, נגד שני ג'ניפר קואטס, לוטננט לורן סינגר, לוטננט קומנדר מיק ברמבי, לוטננט הארייט סימס וסמל תותחנים ויקטור גלינדז.
המפקחים על הצוות הם מייג'ור גנרל גורדון קרסוול ואדמירל משנה איי ג'יי צ'גווידן.
הסדרה מתוארת לרוב כשילוב בין סרטי הקולנוע "אהבה בשחקים" ו"בחורים טובים" - הראשון סרט פעולה המכיל סצנות קרב רבות והשני דרמה משפטית צבאית המתנהלת בין כותלי בית משפט.
כמעט כל הפרקים המרכזיים בסדרה מכילים סצנות המצולמות על נושאות מטוסים אמיתיות.
דייוויד ג'יימס אליוט - לויטננט קומנדר/קומנדר/קפטן הארמון ראב, פרקליט בכיר בפרקליטות הצבאית.
טייס קרב לשעבר של הצי האמריקני שקורקע לאחר שאובחן בעיוורון לילה.
אביו הטייס נעדר ממלחמת וייטנאם.
לאורך הסדרה השתתף ראב באימונים ומבצעים רבים והפך למומחה בשימוש בנשק קל ולחימה בשטחים פתוחים ובנויים.
בין השאר צנח ראב עם לוחמי הקומנדו הימי למשימה והתאמן עם סיירת חיל הנחתים.
תקופה מסוימת בסדרה היה ראב אזרח, לאחר שהתפטר מתפקידו בצי האמריקני, והועסק על ידי סוכנות הביון המרכזית במבצעים מיוחדים.
קתרין בל - מייג'ור/לויטננט קולונל שרה "מאק" מקנזי, פרקליטה של חיל הנחתים האמריקני.
פטריק לביורטו - אנסיין/לוטננט/לוטננט קומנדר באד רוברטס, פרקליט.
אחראי ליחסי ציבור לשעבר על סיפון הסיהוק.
קרי טרנר - אנסיין/לוטננט הארייט סימס, קצינת מנהלה.
החליפה את באד כאחראית יחסי הציבור על סיפון הסיהוק.
אשתו של באד רוברטס (עונות 2–10).
סקוט לורנס - קומנדר סטורג'יס טורנר, פרקליט.
שירת בעבר בצוללות הצי האמריקני.
חבר לאקדמיה של ראב ויריב שקול ומחושב (עונות 7–10).
זואי מק'לאלן - נגד ראשון/נגד שני ג'ניפר קואטס.
כמעט ונשפטה לאחר שנטשה את עמדתה.
מזכירתם האישית של צ'גווידן וקרסוול (עונות 7–10).
ג'קסון - אדמירל משנה איי ג'יי צ'גווידן, הפרקליט הצבאי הראשי.
קצין הקומנדו הימי לשעבר, חמור סבר אך נאמן לאנשים שתחת פיקודו (עונות 1–9).
דייוויד אנדרוס - מייג'ור גנרל גורדון קרסוול, הפרקליט הצבאי הראשי.
קצין חיל הנחתים האמריקני לשעבר, קשוח וחסר הומור (עונה 10).
צ'אק קרינגטון - נגד ראשון ג'ייסון טיינר, המזכיר האישי של אדמירל משנה צ'גווידן.
עזב את הפרקליטות הצבאית לאחר שסיים בית ספר למשפטים (עונות 2–9).
סטיבן קאלפ - קלייטון ווב, סוכן CIA.
בעל ברית ולעיתים אף יריב לחברי הפרקליטות הצבאית (עונות 2–9).
אן-מארי ג'ונסון - רוברטה ליית'ם, חברת בית הנבחרים של ארצות הברית (עונות 3–7).
רנדי ולסקז - סמל תותחנים ויקטור "גאני" גלינדז.
עוזר שריף לשעבר שהתמכר לטיפה המרה אך החלים.
התגייס לחיל הנחתים האמריקני וצורף על ידי מקנזי לשורות הפרקליטות הצבאית אחרי ששירת באפגניסטן (עונות 5–9).
טרוור גודארד - לוטננט קומנדר מיק ברמבי, פרקליט הצי המלכותי האוסטרלי שהגיע לפרקליטות הצבאית במסגרת תוכנית חילופי קצינים (עונות 4–6).
ננסי צ'יימברס - לוטננט לורן סינגר, פרקליטה זוטרה.
מונעת בידי הדחף לקדם את הקריירה שלה על חשבון אחרים, משום כך לא הייתה אהודה בקרב חברי הפרקליטות הצבאית (עונות 5–8).
אנדריאה פרקר - לוטננט קייטלין "קייט" פייק, שותפתו של ראב.
בוגרת האקדמיה הימית של ארצות הברית ומכללת הרווארד למשפטים (4 פרקים בעונה 1 והופעת אורח בעונה 6).
טרייסי נידהם - לוטננט מדרג זוטר מייגן "מג" אוסטין, שותפתו השנייה של ראב (עונה 1).
אנדריאה תומפסון - קפטן אליסון קרניק, שנייה בפיקוד אחרי אדמירל משנה צ'גווידן.
במקור תובעת הצי האמריקני במשפט כנגד תומאס בון (הופעות אורח בעונות 1 ו-9)
מייקל בליסריו - פרח קצונה מייקי רוברטס, אחיו הצעיר של באד.
משרת באקדמיה הימית (עונות 3–10).
היילי הירש - מתיסון "מאתי" ג'ונסון, נערה שהועברה לאפוטרופסותו של ראב לאחר שאביה נכנס לגמילה מאלכוהול בעקבות תאונת דרכים בה נהרגה אמה (עונות 9–10).
טרי אוקווין - אדמירל משנה תומאס בון, קאג נושאת המטוסים סיהוק.
חבר קרוב של אביו של ראב, ניצל כמה פעמים על ידי ראב ממשפט צבאי (הופעות אורח למשך עונות 1–9).
בספטמבר 2003 החלה סדרת ספין אוף לג'אג בשם NCIS בפרק כפול, שבו ראב מואשם ברצח לוטננט סינגר, וצוות NCIS מתמנה לחקירה כאשר צוות הסדרה JAG תופס מקום משנה.
בעוד סדרת האם עוסקת בדרמה משפטית, NCIS היא סדרת פעולה העוסקת ביחידת חקירות שטח לפשעים של הצי האמריקני וחיל הנחתים.
מפיק הסדרה הוא דונלד בליסריו.
בתפקיד הראשי משחק מארק הארמון.
בשני פרקי סיום העונה העשירית ופרק הראשון של העונה האחת עשרה של הסדרה "NCIS: לוס אנג'לס", הופיעו ראב ומקנזי, והתברר כי השניים התארסו אך ביטלו את האירוסים.
בעוד שמקנזי עברה לעבוד במחלקת המדינה נותר ראב בצי, קודם לדרגת קפטן ומונה לסגן מפקד נושאת מטוסים.
בסיום הפרק הראשון של העונה האחת עשרה של "NCIS: לוס אנג'לס" השניים דנו באפשרות שיחזרו להיות יחד.
ג'אבה דסיג'ליק טיורה, הידוע כג'אבה ההאט (596 BBY – 4 ABY), הוא דמות בדיונית מסרטי "מלחמת הכוכבים".
ג'אבה הוא בנו של זורבה ההאט ואביו של רוטה ההאט, והוא גנגסטר השולט בכוכב טטואין ומצליח לשמור על עצמאות מסוימת הן בתקופת שלטון הרפובליקה והן בתקופת שלטון האימפריה.
מראהו של ג'אבה הוא דמוי חשופיות או תולעת ענקית.
ג'אבה מופיע בשלושה מסרטי הסאגה: הסרט הראשון, הרביעי והשישי, בכל פעם בכוכב טטואין.
בסרט "אימת הפנטום", ג'אבה הופיע כמארגן וכבעלים של מרוץ הפודים טטואין, בו משתתף אנאקין סקייווקר.
בסרט "תקווה חדשה", ג'אבה תפס את האן סולו, מחוץ לקנטינה במוס אייסלי.
מסתבר כי בעבר, ג'אבה נתן להאן משלוח להברחה.
במהלך הטיסה, האן נתקל בחלליות אימפריאליות, ונאלץ להשליך את הסחורה מחוץ לחלליתו, אל עבר החלל הפתוח.
מהלך זה גרם נזק כספי לג'אבה, עליו ציפה לקבל פיצוי מהאן.
לאחר שהמועד בו האן היה אמור לשלם פג, ג'אבה שכר קבוצת ציידי-ראשים, ביניהם גרידו ובובה פט אשר תפקידם היה למצוא את האן, ולהביאו אל ג'אבה.
ג'אבה איים על האן, והודיע לו כי הוא מצפה לתשלום בקרוב.
אם לא, יהיה לו חבל להפטר ממנו בדרכים לא-נעימות.
בסרט "האימפריה מכה שנית", ג'אבה קיבל את האן המוקפא, בצורת קיר פחמן מבובה פט, אשר נעזר בדארת' ויידר לתפיסתו.
בסרט "שובו של הג'די", ג'אבה קיבל את זוג הדרואידים C-3PO ו-R2D2 במתנה מלוק סקייווקר, כחלק מתוכנית גדולה שמטרתה הייתה שחרורו של האן.
במהלך המבצע, נתפסו צ'ובאקה והנסיכה ליאה על ידי ג'אבה - צ'ובאקה הושלך לכלא, וליאה הפכה לשפחתו של ג'אבה.
לוק הגיע לארמונו של ג'אבה, והציע לג'אבה עסקה שבמהלכה ישחרר ג'אבה את חבריו ותמורתם יקבל כסף רב.
כשג'אבה סירב, לוק ניסה לתוקפו, אך במקום זאת נפל למלכודת של ג'אבה, וניצב אל מול מפלצת הראנקור האימתנית.
לוק הצליח להרוג אותה, וג'אבה ציווה להשליך אותו ואת האן כטרף למפלצת אחרת - מפלצת החול, הסארלאק, השוכן בים הדיונה בטטואין.
לוק הצליח להציל את כל שאר חברי ברית המורדים הגלקטית, בקרב שהתרחש מעל הסארלאק, בו הצליח האן, ללא כוונה, להרוג את בובה פט.
ג'אבה מצא את מותו כאשר ליאה נאבקה בו, וחנקה אותו בעזרת שרשרת ברזל אותה הוא קשר אליה.
לפי חשבון השנים, ג'אבה היה כבן 600 שנה כאשר נחנק על ידי ליאה.
בסרט המקורי מ-1977, ג'אבה היה בן אדם שמן.
ב-1983 ג'ורג' לוקאס החליט לשנות את הדמות ולהפוך אותה לתולעת הענקית המוכרת לנו כיום.
בסרט שובו של הג'די ג'אבה הופיע לראשונה כתולעת.
בניית הבובה ששימשה לצילומים ארכה שלושה חודשים, ומחיר הבובה נעמד על כחצי מיליון דולר.
את הבובה הפעילו שישה אנשים: שניים בראשו, שניים בזנב, אחד עם שלט רדיו השולט על הבעות הפנים ואחר אשר הפעיל את ליצן החצר של ג'אבה היושב לידו.
בגרסה החדשה של הסרט הרביעי משנת 1997 הפכו את האדם השמן לתולעת הנוצרת בידי אנימציה ממוחשבת, ובשנת 2004 שיפרו את דמות האנימציה בשנית.
בסרט "שיגעון בחלל" ישנה פארודיה עליו ועל רשת "פיצה האט" בשם "פיצה ההאט".
ג'אגדיש בהאגוואטי הוא כלכלן הודי-אמריקאי, פרופסור באוניברסיטת קולומביה, ידוע בשל תרומתו לחקר תחום הסחר הבינלאומי וכאחד התומכים הבולטים בגלובליזציה כלכלית ונגד פרוטקציוניזם.
במהלך הקריירה שלו כתב למעלה מארבעים ספרים ומעל שלוש מאות מאמרים.
בהאגוואטי נולד במומבאי שבהודו, בן למשפחה עתירת השגים, אביו היה שופט בבית המשפט העליון של הודו ונשיאן של שתיים מהאוניברסיטאות הגדולות במדינה, אחיו הבכור נהיה לנשיא בית המשפט העליון של הודו ואח אחר הוא מהבולטים שבנוירוכירורגים המתמחים ברפואת ילדים.
בהאגוואטי נשוי לפדמה דסאי, כלכלנית בולטת בפני עצמה שהייתה שותפה לחלק ממאמריו, לבני הזוג ילדה אחת.
ב-1954 יצא ללימודים באוניברסיטת קיימברידג' בה למד בסנט ג'ונס קולג' וסיים תואר ראשון בכלכלה ב-1956. כבר בשנתו השנייה בקיימברידג' כתב מאמר בנושא סחר בינלאומי וצמיחה כלכלית, במאמר זה הצביע על תופעה אותה כינה Immiserizing growth (בתרגום חופשי: צמיחה מזיקה), מצב בו צמיחה דרך סחר חוץ מביאה בתנאים מסוימים להרעה ברווחה.
לאחר השלמת התואר הראשון עבר ללמוד במחלקה לכלכלה של המכון הטכנולוגי של מסצ'וסטס וב-1957 חזר לאנגליה ללימודים באוניברסיטת אוקספורד.
ב-1961 חזר בהאגוואטי להודו ועבד במכון לסטטיסטיקה בדלהי וב-1963 הצטרף לבית הספר לכלכלה באוניברסיטת דלהי.
באותה שנה פרסם עם עמיתו וי.
Ramaswamy) מאמר ב-Journal of Political Economy בו הראו השניים כי בניגוד לתפישה המקובלת, נקיטת צעדי הגנה נגד סחר חופשי במקרה של כשל שוק מקומי, לא יביאו לתוצאה האופטימלית, ועל המדינה להעדיף נקיטת מדיניות המכוונת לפתירת כשל השוק ולדבוק בסחר חופשי.
ב-1966 שב לארצות הברית, תחילה לאוניברסיטת קולומביה וב-1968 הצטרף לסגל MIT בו התקדם ונהיה לפרופסור מן המניין.
אחד מתלמידיו הבולטים היה פול קרוגמן לימים חתן פרס נובל לכלכלה וממבקריו החריפים של בהאגוואטי בנושא דבקותו בסחר החופשי.
ב-1971 ייסד את כתב העת האקדמי Journal of International Economics שהפך לכתב העת החשוב ביותר, שמתרכז בחקר הכלכלה הבינלאומית.
ב-1980 עבר לאוניברסיטת קולומביה, פרסם סדרת מאמרים בתחום הכלכלה הפוליטית וייסד ב-1989 כתב עת אקדמאי נוסף בשם Economics & Politics.
בהאגוואטי קרא לקובעי המדיניות להעדיף צעדים המכוונים לסחר בינלאומי חופשי, בין השאר התנגד ליישומה של תקנה 301 בחוק הסחר האמריקאי בו ניתנת לנשיא חופש נרחב לנקוט בסנקציות כלכליות כנגד מדינות הפוגעות לכאורה במסחר האמריקאי.
הוא הראה במאמרו מ-1987 שלעיתים כדאי למדינה לאמץ מדיניות של הרחבת הייבוא (VIEs).
ב-1999 יצא לכינוס ארגון הסחר העולמי בסיאטל ובו התעמת עם מתנגדי הגלובליזציה ובראשם ראלף ניידר, לקראת הכינוס, בהאגוואטי ארגן קבוצה של משכילים, אקטיביסטים ומנהיגי עובדים מאסיה, אפריקה ואמריקה הלטינית שמחו על הכנסת מגבלות עבודה ותקינה בנושאי איכות הסביבה לתוך הסכמי הסחר הבינלאומיים.
על פי תפיסתו, בעולם של שוק חופשי אין צורך במגבלות אלו, הסחר החופשי יביא בסופו של דבר לשגשוג גם במדינות העניות יותר ובמידה ויש עוול, למשל בנושא ניצול עובדים, הרי שמודעות הצרכנים אליו, המגיעה מתקשורת ההמונים המפותחת בימינו, תביא לביטולו.
תופעה זו כינה בספרו Protectionism בשם "אפקט דרקולה" (כשם שאור השמש מחסל את הערפד כך החשיפה תחסל הניצול).
בהאגוואטי היה יועץ מיוחד לארגון האומות המאוחדות בנושא גלובליזציה ויועץ לשר האוצר ההודי, מאנמוהאן סינג.
מכהן כדירקטור בלשכה הלאומית למחקר כלכלי (NBER) ודירקטור ב-Human Rights Watch אסיה, משמש כיועץ לארגונים לא ממשלתיים בארצות הברית ובהודו.
בהאגוואטי הוא עמית בחברה האקונומטרית, בחברה הפילוסופית האמריקאית ובאקדמיה האמריקאית לאמנויות ולמדעים.
הוא אחד משמונה כלכלנים בכירים (בהם חמישה זוכי פרס נובל לכלכלה), שגיבשו את "הסכמת קופנהגן" (Copenhagen Consensus), פרויקט לקידום הרווחה העולמית.
סר ג'אגדיש צ'נדרה בּוֹס (Jagadish Chandra Bose; 30 בנובמבר 1858 – 23 בנובמבר 1937) היה פיזיקאי, ביולוג, בוטנאי, איש אשכולות, ארכאולוג וסופר מדע בדיוני בנגאלי.
בוס היה חלוץ בפיתוח טכנולוגיית הרדיו ואופטיקת מיקרוגל, הרים תרומות משמעותיות לחקר הצומח, והניח את יסודות המדע הניסויי בהודו.
ארגון IEEE הכתיר אותו כאחד מאבות חקר הרדיו.
המציא את הקרסקוגרף (מכשיר למדידת גדילה בצמחים).
בוס אף נחשב אבי סוגת המדע הבדיוני בספרות הבנגאלית.
מכתש על הירח קרוי על שמו.
בוס נולד בביקראמפור (בימינו במחוז מונשיגאנג' ליד דאקה, בבנגלדש) בתקופת הראג' הבריטי, והתחנך במכללת קסייבייר הקדוש בקולקטה.
משם המשיך ללימודי רפואה באוניברסיטת לונדון, אך לא הצליח להשלים את לימודיו, עקב בעיות בריאות.
במקום זאת, ערך מחקרים עם זוכה פרס נובל לורד ריילי באוניברסיטת קיימברידג', ואז שב להודו.
שם הצטרף לסגל מכללת פרזידנסי באוניברסיטת קולקטה כפרופסור לפיזיקה.
באותו מוסד, על אף אפליה גזעית והיעדר מימון מתאים, המשיך בוס במחקריו המדעיים, והגיע להישגים בחקר איתות אלחוטי, ואף היה הראשון להשתמש במוליכים למחצה לקליטת אותות רדיו.
בוס לא ניסה להפיק רווח מסחרי מתגליותיו, אלא נתן להן פומבי כדי שאחרים יוכלו להמשיך את מחקריו.
בהמשך, חקר בוס בתחום הפיזיולוגיה של הצמח.
הוא השתמש במכשיר הקרסקוגרף שהמציא, כדי למדוד תגובת צמחים לגירויים שונים, וכך הוכיח מדעית הקבלה בין רקמות צמחים ובעלי חיים.
בוס התנגד לשיטת הפטנטים, אף שבלחץ עמיתיו הגיש בקשה לפטנט על אחת מהמצאותיו.
מכשירי הרישום המדויקים שהמציא אפשרו לו להדגים יכולת חישה בצמחים, כשהראה רעידות בצמחים פגועים.
גַ'אבַּה קַנקַאווָה (בגאורגית: ჯაბა კანკავა; נולד ב-18 במרץ 1986) הוא כדורגלן גאורגי, המשחק בעמדת הקשר.
קנקאווה החל את הקריירה שלו במחלקת הנוער של דינמו טביליסי, ובשנת עלה לקבוצה הבוגרת.
קנקאווה הבקיע את שער הבכורה שלו בקבוצה הבוגרת במסגרת מוקדמות גביע אופ"א נגד סלביה פראג ואף היה שותף להעפלה של המועדון לשלב הבתים של המפעל.
בפברואר חתם באלניה ולדיקווקז מליגת העל הרוסית.
בתום עונת ירד המועדון לליגה השנייה וקנקאווה חתם בארסנל קייב.
ב-5 במרץ 2006 הוא ערך את הופעת הבכורה שלו במועדון בתיקו 0-0 נגד מטאליסט חרקוב.
בדצמבר חתם בדנייפר דנייפרופטרובסק, ב-3 במרץ 2007 הוא ערך את הופעת הבכורה שלו במועדון.
ב-2 במרץ 2011 הושאל לקריוובס במדיה שיחק כשנה וחצי ובינואר חזר לדניפרו.
במהלך המשחק נגד דינמו קייב ב-30 במרץ 2014 התנגש שוער דניפרו דניס בויקו באולג גוסב שחקנה של דינמו וכתוצאה מכך, בלע גוסייב את לשונו.
קנקאווה היה הראשון שהבחין בדבר והעניק טיפול ראשוני לגוסייב עד שהגיע הצוות הרפואי.
ב-12 באפריל 2014 קיבל קנקאווה אות כבוד מראש שירותי החירום באוקראינה.
קנקאווה היה שותף להישג השיא של המועדון באירופה כאשר הגיע עמו לגמר הליגה האירופית 2015, בו הפסידה דניפרו לסביליה.
אחרי שהתחיל את העונה שלאחר מכן בדניפרו, באוגוסט חתם בסטאד ריימס על חוזה לשלוש שנים עם אופציה לשנה נוספת.
את עונת החל ללא קבוצה ובדצמבר חתם בטובול מליגת העל הקזחית והוא יצטרף אליה עם תחילת העונה בקזחסטן.
ב-16 בינואר 2021 שב קנקאווה לצרפת וחתם בוואלנסיין.
בקיץ 2021 חתם קנקאווה בסלובן ברטיסלאבה מליגת העל הסלובקית.
ב-8 בספטמבר 2004 ערך קנקאווה את הופעת הבכורה שלו בנבחרת גאורגיה בניצחון 0–4 נגד .
ב-1 במרץ 2006 הבקיע את שער הבכורה שלו בנבחרת בניצחון 0–2 נגד .
נכלל בסגל נבחרת גאורגיה לטורניר יורו 2024, אולם סירב לזימון והוחלף על-ידי גבריאל סיגואה.
אבו מוסה ג'אבר בן חיאן (ערבית: جابر بن حیان, פרסית: جابر بن حیان; ידוע גם בתעתיק הלטיני Geber) היה איש אשכולות בן המאה ה-8 הידוע בעיקר ככימאי ואלכימאי.
נחשב לעיתים כאבי הכימיה המוקדמת.
ג'אבר נולד במאה ה-8 בטוס שבחבל ח'וראסאן שבפרס, המוכרת כיום כאיראן ונשלטה באותה תקופה על ידי הח'ליפות האומיית.
הוא מוזכר במקורות מאותה תקופה כאל-אזדי, אל-באריגי, אל-קופי, אל-טוסי או אל-סופי.
קיימות חילוקי דעות באשר למוצאו של ג'אבר, אולם רוב המקורות מתארות אותו כפרסי.
במקורות אחרים הוא מתואר כסורי שהיגר לכופה שבעיראק.
באחרים הוא מתואר כבנו של חיאן אל-אזדי, רוקח שהיגר מתימן לכופה, תמך במרד העבאסי נגד בית אומיה ונשלח לגייס תמיכה בח'וראסאן לשם כך.
על פי הסיפור, הוא נתפס לבסוף על ידי האומאים והוצא להורג, ומשפחתו ברחה לתימן שם גדל ג'ביר ולמד את הקוראן, מתמטיקה ונושאים נוספים.
לאחר עליית העבאסים לשלטון חזר ג'ביר לקופה, שם החל לעסוק ברפואה תחת וזיר של החליף הארון א-רשיד.
לאחר שהחליף ירד מהשלטון בשנת 803, ג'אבר נשאר תחת מעצר בכופה עד מותו.
קרוב ל-3,000 מיוחסים לג'אבר בן חיאן.
המזרחן היהודי פאול קראוס הוכיח בעבודתו כי כמה מאות מהמאמרים המיוחסים לג'אבר נכתבו ככל הנראה בידי אנשים שונים.
עבודות אלו מתוארכות לשלהי המאה ה-9 ולתחילת המאה ה-10, וייתכן שנכתבו על ידי תלמידיו.
היקף כתביו של ג'אבר הוא עצום ומכסה קשת רחבה של תחומי מחקר: רפואה, ביולוגיה, כימיה, גאומטריה, דקדוק, לוגיקה, אסטרולוגיה, מוזיקה, מטהפיזיקה ועוד.
עבודתו של ג'אבר נכתבה לעיתים קרובות בקודים שונים אשר היו מובנות לתלמידיו בלבד.
ג'אבר כתב בספרו כי מטרתו הייתה "לבלבל את כולם מלבד אלו שהאלוהים חפץ ביקרם".
מסיבה זו, יש הסוברים שמקורו של המונח "ג'יבריש" מתייחס לכתביו של ג'אבר.
כתביו של ג'אבר ידועים בעיקר בתרומתם לאלכימיה והכימיה.
בכתביו הדגיש ג'אבר את חשיבותם של ניסויים והשיטה המדעית.
היה בין הראשונים שפיתחו סיוג שיטתי של חומרים.
מיוחסים לו המצאות של עשרים סוגים של ציוד מעבדה כגון אביק ומזקק, תיאור של תהליכים כימיים רבים כגון התגבשות ושיטות שונות לזיקוק, ותיאור של חומרים כימיים כגון חומצת לימון, חומצה אצטית, חומצה טרטרית, ארסן, אנטימון, ביסמוט, גופרית וכספית.
עבודתו הניחה במידה רבה את היסודות למדע הכימיה.
ג'אבר עסאקלה הוא פוליטיקאי דרוזי-ישראלי, לשעבר חבר הכנסת מטעם מפלגת חד"ש בסיעת הרשימה המשותפת ולשעבר מזכיר מפלגת חד"ש במועצה המקומית מע'אר.
עסאקלה נולד וגדל במע'אר למשפחה דרוזית.
לאחר סיום התיכון, סירב להתגייס לצה"ל מטעמים אידאולוגיים.
עסאקלה למד לתואר ראשון בייעוץ חינוכי וכן שפה וספרות ערבית באוניברסיטה העברית.
במהלך לימודיו שימש יושב ראש ועד הסטודנטים הערבים.
המשיך לתואר שני בייעוץ חינוכי באוניברסיטת חיפה.
עסקאלה היה ממובילי יוזמת הסירוב הדרוזית.
הוא יועץ ארגוני ומנחה קבוצות.
שימש בתפקיד סמנכ"ל ארגון "שתיל" של הקרן החדשה לישראל.
בהמשך שימש כמנכ"ל שותף בעמותת "סיכוי - לקידום שוויון אזרחי".
בבחירות לכנסת ה-21 שובץ במקום ה-8 כנציג חד"ש ברשימת חד"ש-תע"ל ולא נבחר לכנסת, לאחר שהמפלגה זכתה ל-6 מנדטים.
בבחירות לכנסות ה-22 וה-23 שובץ מטעם חד"ש במקום ה-12 ברשימה המשותפת, ונבחר לשתיהן כשהרשימה קיבלה 13, ואחר כך 15 מנדטים.
בבחירות לכנסת העשרים וארבע הוצב במקום החמישי בחד"ש, שהוא המקום ה-11 ברשימה המשותפת ולא נבחר לאחר שהרשימה קיבלה 6 מנדטים.
נשוי ואב לשלושה, מתגורר במע'אר.
פורסיית' פנדלטון "ג'אגהד" ג'ונס השלישי הוא דמות בדיונית ואחת מהדמויות הראשיות שנוצרו עבור "ארצ'י קומיקס" על ידי ג'ון ל.
גולדווטר והאמן בוב מונטנה, והופיע לראשונה בחוברת Pep Comics #22. דמותו של ג'אגהד מגולמת על ידי השחקן קול ספראוס בסדרה "ריברדייל".
האמן בוב מונטנה הצהיר שדמותו של ג'אגהד, בניגוד לדמויות אחרות ב"ארצ'י קומיקס" אותן הוא ביסס על אנשים שהכיר, היא דמות שהומצאה לחלוטין עבור הקומיקס.
אלמנתו של מונטנה, פג ברתולט, הצהירה כי חבר תיכון של מונטנה בשם סקיני ליניאן חלק לכאורה חלק מתכונותיו המיוחדות של ג'אגהד.
ברתולט הצהירה כי האות "S" של חולצתו של ג'אגהד מתייחסת למקום שנקרא סקאנק היל בהאברהיל, מסצ'וסטס, שם מונטנה הפך לצופה משבט "סנאי הגבעה".
לכאורה, האות "S" מרמזת על שילוב של מיקום וקבוצה אתלטית בבית הספר היסודי בו מונטנה למד ליד האברהיל בשם "טייגרס".
לדמותו של ג'אגהד יש בדרך כלל חוש הומור אופייני וסרקסטי, והוא נחשב למוזר וחריג יחסית לחבריו.
התנהגותו החריגה לרוב הופכת אותו קורבן לקינטורים ולהיטפלות מצדם של רג'י, ורוניקה, ואפילו חברי כיתה ומורים אחרים.
קווי עלילה רבים בקומיקס מתארים את התחרותם של רג'י וג'אגהד אחד בשני באמצעות מתיחות או הימורים, בסופן ג'אגהד כמעט תמיד יוצא המנצח.
אף על פי שג'אגהד מתואר כעצלן, הוא מפגין אינטליגנציה גבוהה, חוכמת רחוב ויצירתיות בעת הצורך והוא לעיתים קרובות מנצל זאת נגד רג'י ונערים אחרים הנטפלים אליו.
בתחילת דרכה של "ארצ'י קומיקס", הדמויות השונות ניסו לגלות את שמו האמיתי של ג'אגהד, בעוד שהוא עצמו סיכל את מאמציהם.
בקו עלילה אחד, ארצ'י אנדרוז ורגי מנטל הולכים למשרדי ההנהלה של התיכון, שם מספרת להם אישה ששמו הפרטי של ג'אגהד הוא סטיב.
אחרי שארצ'י ורגי עוזבים את המשרד, הקורא לומד כי האישה היא למעשה דודתו של ג'אגהד, שעזרה לג'אגהד לשמור על שמו האמיתי שלו (פורסיית') מוסתר.
בסיפור אחר (Jaghead Jones Comics Digest #1, יוני 1977) הקורא מגלה שהוא נקרא על שם אביו הקדמון שהיה גיבור אמריקאי.
במשך זמן קצר, ג'אגהד התחיל להשתמש בשמו לזכר אביו הקדמו, אך לאחר שנודע לו שאביו הקדמון היה נשוי תשע פעמים, ג'אגהד חזר להשתמש בכינוי שלו.
בקומיקס The Little Archie, שמו האמיתי מתגלה על ידי מיס גראנדי בתחילת השיעור.
תעלומה נוספת המלווה את דמותו של ג'אגהד היא המשמעות של האות "S" על גבי הסווטשירט שלו.
משמעות האות לוטה בערפל עד עצם היום הזה, אם כי סיפורים רבים רמזו על משמעות כלשהי.
ב-(Jughead #30 (1992, כאשר הפסיכיאטרית שלו, שרה, שואלת אותו למשמעות האות, הוא משיב לה: "אני לא יודע...
בן דוד שלישי שלי נקרא סקיני (Skinny; באנגלית)..." הדגל המשולש על עטיפת החוברת מספר 140 של Archie & Friends מראה כי האות "S" מייצג את השם "סילבי", תיכון סילבי, שבו ג'אגהד שהה מספר חודשים כתלמיד שנה ראשונה.
פעם אחת אחרי שהסוודר שלו התמלא חורים כתוצאה מתאונה כימית שנגרמת בכיתה המעבדה, הוא מגלה שהוא פשוט אוהב את האות "S" ומוצא את זה "תואם", מכיוון שהאות יכולה לסמל "מרק, כריך, סטייק וכל מיני דברים טובים!" (רשימת מאכלים המתחילים באות S באנגלית) אחרי שחבריו שואלים אותו.
בטי מגלגלת את עיניה כתגובה להסברו של ג'אגהד ומוסיפה, "S מייצג 'מצטערת ששאלתי'!
(Sorry I asked; באנגלית)" תאוריה אחרת טוענת כי ג'אגהד פשוט נהנה ללכת נגד הזרם המקובל, כך כאשר כולם לובשים את האות "R" שמייצגת את "ריברדייל" (Riverdale), הוא פשוט הולך עם האות הבאה אחריה, "S".
ג'אגהד ידוע בזכות אהבתו לאוכל, ובעיקר להמבורגרים, וביכולתו לצרוך כמויות גדולות באופן אבסורדי בסעודה אחת מבלי לחלות או לעלות במשקל.
ככזה, ג'אגהד הוא לקוח מועדף של רוב המסעדות בריברדייל, במיוחד ב"פופ'ס שוקליט".
יכולתו לאכול כל כך הרבה מזון מבלי לעלות במשקל מיוחסת בעלילות הקומיקס לחילוף חומרים נדיר מאוד ולא סביר.
ג'אגהד טען פעם כי הוא שוקל 300 קילו אחרי הארוחה, אם כי הוא מתואר בדרך כלל כרזה ובריא.
בין יכולותיו המיוחדות של ג'אגהד בנושא המזון נמצאים גם היכולת לזהות מזון לפי הריח, והיכולת לזהות את הפגמים הקטנים ביותר במזון לפי הטעם.
ככזה, הוא מבקר מזון מכובד, ואף שף גורמה בעצמו.
פעם אחת, כשחיפש את עזרתה של גברת גראנדי בכתיבתו היצירתית, היא הציעה לו לכתוב על נושא שהכיר, והשפיעה עליו לכתוב את "ספר הבישול של פורסיית' פ.
ג'אגהד משתתף לעיתים קרובות בתחרויות אכילה, ולרוב מנצח בתחרות צמודה, או מנצח בקלות באמצעות הסחות דעת קומיות, ולעיתים קרובות אפילו מנצח בניצחון טכני לאחר שהמתחרה העייף פורש.
באחד קווי העלילה, במהלך תחרות אכילה עירונית, הוא אכל בורגר קולוסלי המורכב משש-עשרה המבורגרים שונים.
ג'אגהד גם קבע שני שיאים עולמיים באכילת פיצה; שיא אחד באכילה מהירה של פיצה, ושיא נוסף באכילת כמות הפיצות הרבה ביותר בפעם אחת.
תאבונו של ג'אגהד הוא רב כל כך, עד כדי כך שהוא אף אוכל גם זמן קצר לפני תחרויות אכילה מבלי שהדבר ישפיע עליו.
לדוגמה, באחד מקווי העלילה, תיכון יריב שלח נערה בשם ג'יין דאף שתיקח את ג'אגהד למסעדות שונות ולהאכיל אותו ככל האפשר.
למרבה הפלא, ג'אגהד עדיין ניצח בתחרות.
לאחר מכן, הוא הסביר לג'יין כי ספורטאים צריכים להתאמן כל הזמן על מנת להישאר בכושר, והיא למעשה עזרה לו "להתאמן" לתחרות.
למרות תיאבונו הרב, ג'אגהד אינו מתקמצן בחלוקת אוכל, או אכילה על חשבון רעבונם של חבריו.
כשחנות לממכר ממתקים נפתחה בריברדייל, הוא הוציא את כל כספו על שקית ענקית של ממתקים, אך כשפגש בילד צעיר חסר פרוטה מחוץ לחנות, הוא נאבק בתיאבונו ובחר לתת את הממתקים לילד.
בסיפור דומה, ג'אגהד פגש הומלס שחיבב את אותה הפיצה בדיוק כמוהו, והחליט לתת לו את הפיצה שרכש זה עתה.
בסיפור אחר, לאחר שזכה בשלוש פיצות בשבוע למשך שישה חודשים על היותו לקוח המיליון של פיצרייה, הוא תרם את כולם למטבח בו הוא התנדב.
לאורך הופעותיו בקומיקס, ג'אגהד כמעט תמיד לובש את הסימן המסחרי והאייקוני שלו - כובע צמר בצורת כתר, המכונה לפעמים "כובע ג'אגהד" או בפשטות "כתר", שהיה פופולרי בקרב נערים בשנות ה-30 ובשנות ה-40. הכובע היה עשוי מפדורה עם שוליים משופעים בזיג זג כלפי מעלה.
בשנות ה-20 ובשנות ה-30 של המאה ה-19, נדרשו תלמידי השנה הראשונה ללבוש כובעים דומים למטרות חניכה.
כובעים דומים הופיעו ונלבשו על ידי דמויות בספרי קומיקס, סרטים מצוירים וספרי ילדים אחרים כמו אדי סטימסון בלולו הקטנה, מלווין ויזנהיימר באודרי הקטנה, סקוז בדובי ברנשטיין, ובאגס מיני באנציקלופדיית בראון.
לעיתים צבעו של הכובע של ג'אגהד שונה והתחלף בין העיבודים השונים - הכובע היה בצבע שחור בקריקטורות של "Filmation" לעומת הצבע ורוד ב-The New Archies.
אף על פי שחבריו של ג'אגהד רואים את הכובע כמוזר ובלתי-בוגר, ג'אגהד עצמו רואה בו קמיע למזל טוב, וכאשר הכובע נלקח ממנו, הוא נהיה מועד לפורענויות.
למשל, כשג'אגהד הצטרף לקבוצת הבייסבול של תיכון ריברדייל, ג'אגהד ננזף על ידי המנהל ות'רבי על כך שחבש את הכובע במקום קסדת בייסבול מתאימה.
ג'אגהד נענה לוות'רבי והחליף את הכובע בקסדה, אבל אז התחיל לשחק כל כך רע שוות'רבי נאלץ להיכנע ולאפשר לו לחבוש את כובעו.
על פי הנראה, הכובע האייקוני של ג'אגהד גם מהווה נדבך חשוב באישיותו.
בקו עלילה אחד, החבורה מנסה לשכנע אותו לנסות כובעים אחרים, אך התגלה שהכובעים אותם הוא ניסה, שינו את אישיותו של ג'אגהד לרעה בהתאם למאפייניהם.
לבסוף, החבורה התחננה אליו שיחזור לכובע האייקוני שלו וכששאל מה יעשו אם יעשה זאת, הם הציעו לו מגש המבורגרים והוא הסכים בשמחה.
ב-Jughead and Friends Digest #25 שעסק בעלילת "סוד הכובע של ג'אגהד", הכובע של ג'אגהד נהרס בתאונת כביסה.
וונדי ות'רבי (אחייניתו של ות'רבי) מחליפה את הכובע האבוד בכך שהיא מכינה כובע זהה - לוקחת פדורה ישנה, חותכת אותה ומעצבת אותה לצורת הכתר של כובעו של ג'אגהד.
החבר הטוב ביותר של ג'אגהד הוא ארצ'י אנדרוז, למרות הבדלי האישיות בין השניים.
ארצ'י היה הנער הראשון שג'אגהד פגש איתו כשעבר לריברדייל, ולעיתים קרובות הוא נגרר לתוכניותיו של ארצ'י ולתעלוליו.
ג'אגהד הוא בדרך כלל הראשון להוציא את ארצ'י מצרות אליהם הוא נקלע (אם כי לפעמים הוא רק מחמיר את המצב).
ג'אגהד, נאמן מאוד, מוכן לעשות כמעט כל דבר כדי לעזור לארצ'י, מה שארצ'י מקבל כמובן מאליו.
רג'י מנטל הוא עוד אחד מחבריו הקרובים של ג'אגהד, אם כי יחסיו עם ג'אגהד נקבעים בעיקר על ידי התחרותיות המתמדת שלהם.
רג'י לעולם לא מפספס הזדמנות להעליב את ג'אגהד, ואילו וג'אגהד מרבה להגיב לו על ידי תעלולים כדי לעצבן אותו.
אף על פי שנראה לעיתים קרובות שהם שונאים אחד את השני, לשניים באמת אכפת אחד מהשני.
לצדו של ארצ'י, בטי קופר נחשבת בקומיקס לעיתים קרובות לחברתו הטוב ביותר של ג'אגהד.
אהבתם ההדדית, הערכתם המשותפת שלהם לאוכל (היא מבשלת, הוא אוכל), ומשחקי הבייסבול המשותפים שלהם הפכו את ידידותם לשם דבר בקומיקס.
באופן אירוני, בעוד שג'אגהד לא מתעניין כלל בענייני אהבה, הוא לעיתים קרובות מנחם את בטי כאשר ארצ'י שובר את לבה.
בסדרה "ריברדייל", בטי וג'אגהד נמצאים במערכת יחסים רומנטית, ומכונים בחיבה על ידי מעריצי הסדרה "באג'הד".
כותבי ומעריצי "ארצ'י קומיקס" מעירים לפעמים שאם הם היו משדכים את ג'אגהד לאחת הנערות, זה היה עם בטי.
בחוברת אחת, ג'אגהד אומר בטי שאם הוא היה אי פעם מנשק בחורה מרצונו, הוא היה בוחר לנשק אותה.
Cyrano Jones הוא אחד מקשתות העלילה המודרניות יותר של "ארצ'י קומיקס" המרמזות על כך שלג'אגהד ישנן רגשות נסתרים עבור בטי.
בסרט "ארצ'י והאדם הקדמון" הגרסה הקדמונית של ג'אגהד התאהב בבטי העכשווית, וכמו כן אשתו הקדמונית של ג'אגהד מוצגת כגרסה הקדומה של בטי.
לאורך ההיסטוריה של "ארצי קומיקס", דמויותיהם של ג'אגהד וורוניקה לודג' נוטות להתווכח ולחלוק אחד על השנייה כל הזמן.
ורוניקה לא יכולה לסבול את התנהגותו הלא-אופיינית, ואילו ג'אגהד נהנה להקניט אותה ולגרום לה לאבד את קור רוחה עם עלבונות מתוחכמים; והיחסים ביניהם מוגדרים כ"חברים-אויבים".
בחוברת אחת, ג'אגהד אמר לוורוניקה שהוא "משוגע מרוב תשוקה" עליה, והחל לצוץ בכל מקום שהייתה בו, על מנת להוריד אותה מגבו לאחר שביקרה אותו בפומבי.
בחוברת אחרת, השניים לוהקו יחד להצגה תיכוניסטית, והשניים נאלצו להתנשק מאילוצי ההצגה, אך דבר זה גרם לוורוניקה להתאהב בו למשך פרק זמן ממושך.
עם זאת, ג'אגהד הצליח להימנע ממנה בעזרת כריך שום ובצל.
משפחתו של ג'אגהד כוללת את אביו, פורסיית' פנדלטון השני, שעל שמו הוא קרוי, את אמו, גלדיס, ומאוחר יותר גם את אחותו הצעירה, ג'ליבין.
לג'אגהד יש גם קרובי משפחה אקסצנטריים רבים, ביניהם הדוד הרמן, או "דוק ג'ונס", ממציא טיפש ויהיר במעט, שיצירותיו יוצרים לרוב צרות לג'אגהד או לחבריו, ודודנו הצעיר, סופרהד.
בין עלילות הקומיקס, ג'אגהד מספר סיפורים רבים ומעניינים על אבותיו.
בפרק אחד של "ארצ'י" משנות ה-70, סבו וסבתו של ג'אגהד - שניהם דומים לג'אגהד - מופיעים.
בסדרה המצוירת "חבילת ההפתעה של ארצ'י וסברינה" כיכב דודנו אייס, שדומה לו במראה אך בעל כובע שונה, כאשר הוא התחזה לו תחילה על מנת לרכוש חברים, ועשה לארצ'י וחבריו תעלולים רבים.
בחוברת אחת, ג'אגהד טוען כי סבתא רבתא שלו היא ילידת אמריקה מ"שבט פאטוקסט", על אף העובדה שהשבט המדובר נכחד בשנת 1622. בחוברת אחרת שפורסמה באותה התקופה, ג'אגהד טוען שסבא-רבא שלו הוא "אסקימו", שהיה "השוטר היחיד מצפון לנומה...
'אול אף-כחול ג'ונס' הם קראו לו!".
סביר להניח שאף אחד מהסיפורים הללו לא נלקחו ברצינות, מכיוון שהוא השתמש בסיפורים הללו, כמו כן בטענותיו, על מנת לצחוק על ורוניקה, מה שמרמז יותר כי דבריו נאמרו כהלצה.
הוט דוג הוא כלב מאט ארוך שיער שמראהו מזכיר במקצת כלב צאן אנגלי עתיק הוט דוג הוא כלב המחמד של ג'אגהד, אם כי כאשר הוא הופיע לראשונה ב-Pep Comics #224 (דצמבר 1968), הוא השתייך לארצ'י.
בהופעותיו הראשונות, הוט דוג החליף את בעליו לעיתים תכופות, אך בסופו של דבר היה ונשאר מזוהה ביותר עם ג'אגהד, וכמוהו, הוא מוצג כעצלן, בעל תיאבון קבוע וסולד מרג'י מנטל.
ברוב רצועות הקומיקס, הוט נחשב לרוב חבר בחבורה של ארצ'י.
הוא נוטה להימשך לכלבים החמודים של ורוניקה לודג', ואפילו נולדו לו גורי כלבים עם אחת מהם, כלבת פודל בשם לוקרישיה.
בסדרת האנימציה משנות ה-70, "סברינה, המכשפה הצעירה", יש להוט דוג סיידקייק בשם צ'ילי דוג, כלב קטן ואדום שיער.
ה"קרבות" החוזרים ונשנים שניהלו שני הכלבים מול חתולה של סברינה, סיילם סייברהאגן, היוו מקור לבדיחות חוזרות.
במיני הסדרה Jughead's Pal, Hot Dog, המתרחשת ביקום חלופי, כאשר משפחתו של ג'אגהד מתנגדת להתגוררותו של הוט דוג בביתם, דילטון דוילי בונה להוט דוג בית כלבים מלא בהמצאות גחמניות.
במיני הסדרה הזו, הסיידקייק של הוט דוג היה צ'יוואווה בשם פבליטו.
בסדרת האנימציה "המופע של ארצ'י", הוט דוג הוא הקמיע של "The Archies" ולעיתים קרובות הוא נוהג להעמיד פנים שהוא זה ש"מנהל" את הלהקה.
בחוברת הראשונה של אחרי המוות עם ארצ'י, ג'אגהד מתחנן בפני סברינה שתקים לתחייה את כלב המחמד שלו, הוט דוג, שנדרס.
סברינה מקימה אותו לתחייה, אך הוט דוג חוזר כזומבי ומדביק את ג'אגהד.
לאחר מותו, ג'אגהד מכונה "פציינט 0", מכיוון שהוא הראשון שהודבק והדביק את כולם באפוקליפסת הזומבים.
עם זאת, בחוברת השמינית רוחו של ג'אגהד מתגלה לארצ'י ומגלה לו שנשמתו כבר לא נמצאת בגופו; ושישות עתיקה ומסתורית שולטת בגווייתו.
בג'אגהד: הרעב, ג'אגהד הוא אדם זאב האחראי למספר רציחות בריברדייל, ומכונה "המרטש מריברדייל".
הוא וארצ'י מבינים שהוא אדם זאב לאחר שהוא רוצח את דילטון במהלך ירח מלא.
למחרת, בטי מספרת שג'אגהד בא משושלת ארוכה של ליקנתרופים עד לאנגליה של ימי הביניים ושאבותיה היו שם תמיד כדי לעצור אותם.
מכיוון שהוא לא רוצה שבטי תהרוג את ג'אגהד, ארצ'י מציע לה ללכת לגנים הבוטניים ולרפא אותו באמצעות צמח חונק-הזאב.
התרופה עובדת למשך מספר חודשים, אך הליקנתרופיה משתלטת שוב על ג'אגהד, והוא עוזב את העיר עם הוט דוג לאחר שהוא רוצח את רג'י מנטל בשוגג ומבין שבטי לא תתן לו הזדמנות שנייה.
בסדרת קומיקס זו, ג'אגהד קנה את "פופ'ס" מפופ טייט וקרא לו מחדש "ג'אגהד'ס", נושא שלאחר מכן זכה להרחבה משלו ביקום "ארצ'י קומיקס".
בסופו של דבר, נושא זה נזנח ופופ חזר להיות הבעלים המקוריים של "פופ'ס".
בסדרה זו, ג'אגהד מתחתן עם מידג' קלאמפ בעתיד אפשרי אחד, ועם את'ל בעתיד האפשרי השני.
דמותו של ג'אגהד הופיעה בתפקיד ראשי ב"המופע של ארצ'י", סדרת קריקטורות משנת 1968 שהופקה על ידי חברת ההפקות "Filmation".
בנוסף, ג'אגהד גם הופיע בסדרות ספין-אוף שונות שהופקו באותו פורמט בין השנים 1969–1977 שכללו בין היתר את הסדרות "Archie's TV Funnies" ו-"The U.S.
בכל אלו, דמותו דובבה על ידי הווארד מוריס.
דמותו של ג'אגהד הופיעה בסצנת קמע בסרטון האנימציה של רחוב סומסום.
דמותו של ג'אגהד הופיעה בסדרה "החברים של ארצ'י", עיבוד מחודש של ארצ'י והחבורה.
בסדרה זו, ג'אגהד תואר כטיפוס צעיר בחטיבת הביניים, ודובב על ידי מייקל פנטיני.
דמותו של ג'אגהד הופיעה בסדרה "התעלומות המוזרות של ארצ'י" ובסרט המבוסס עליה "ארצ'י והאדם הקדמון", שם דמותו דובבה על ידי כריס לונדקוויסט.
ב"משפחת סימפסון", דמויותיהם של ג'אגהד, מוס, ארצ'י, ורג'י עושים הופעת קמע קמיע בפרק "Sideshow Bob Roberts".
דארל מאריי שיחק את דמותו של ג'אגהד ב"ארצ'י", פרק של "Saturday Comedy Special" משנת 1976; שהיה אמור להיות פיילוט לסדרה חדשה, שמעולם לא הופקה.
בסרט זה דמותו של ג'אגהד גולמה על ידי סאם וויפל.
חמש עשרה שנים לאחר סיום לימודיו בתיכון, ג'אגהד הפך לפסיכיאטר מצליח מחוץ לריברדייל ואב לבן אותו הוא מגדל לבדו, ג'ורדון, ושארצ'י מכנה אותו "ג'אגהד ג'וניור".
בדרמת הנעורים "ריברדייל", המשודרת ברשת The CW, דמותו של ג'אגהד מגולמת על ידי קול ספראוס.
בעיבוד זה, דמותו של ג'אגהד שונה במידה ניכרת מדמותו הקומיקסית, והוא מוצג באור אפל וקודר יותר.
במהלך הסדרה, ג'אגהד לובש גרסה ריאלסטית של כובע הכתר המוכר שלו, (אף על פי שהגרסה הקומיקסית של הכובע וכמו כן גם חולצת הטריקו המוכרת שלו עם האות "S", מופיעים בסיקוונס חלום).
לאורך הסדרה, אמו ואחותו של ג'אגהד מוזכרות, אך לא נראות לאחר שעזבו את ריברדייל בעקבות בעיות האלכוהליזם של אביו, אף.
פי, שגם משמש כמנהיג "הסרפנטס".
בסיום העונה הראשונה, ה"סרפנטס" מציעים לג'אגהד את מעיל הז'קט שלהם, מה שהופך אותו למעשה לחבר כבוד.
בעונה השנייה, הוא עובר חניכה על מנת להפוך לחבר מלא, ועם הזמן, הוא הופך למנהיג בפועל של ה"סרפנטס" המתבגרים, ובסיום העונה השנייה, לאחר שהוא מנסה להציל את ה"סרפנטס" ממאבק מול כנופיה יריבה, אף.
מעשהו הראשון של ג'אגהד כמלך ה"סרפנטס" הוא צירופה של שריל בלוסום לכנופיה.
בעונה השלישית, דמויותיהן של גלדיס וג'ליבין, אמו ואחותו, שבות, והדבר משפיע על מרקם חיי המשפחה של ג'אגהד.
ג'אבאן אל-כורדי , הידוע גם כג'אבאן צחאבי (جابان صحابي) וגם כג'אבאן אבו מימון (جابان أبو ميمون), היה מהצחאבה של מוחמד.
בשנת 18 להִג'רה, שב אל-כורדי לכורדיסטן על מנת ללמד את האסלאם במולדתו.
אבן חג'ר אל-עסקלאני, מצטט בספרו "אלאצאבה פי תמייז אלצחאבה" (الإصابة في تمييز الصحابة) עשרה חדית'ים אשר נמסרו על ידי ג'אבאן אל-כורדי.
בנו של ג'אבאן היה אבו בציר, אחד מהתאבעון.
ג'אבז יאנג ג'קסון היה חבר בית הנבחרים של ארצות הברית מטעם ג'ורג'יה.
הוא גם היה בעל עבדים.
הוא נבחר כג'קסוני לקונגרס העשרים וארבעה של ארצות הברית כדי למלא את המקום הפנוי שנגרם כתוצאה מהתפטרותו של ג'יימס מ.
בשנת 1836, הוא נבחר מחדש כדמוקרטי לקונגרס העשרים וחמישה של ארצות הברית, וכיהן מ-5 באוקטובר 1835 עד 3 במרץ 1839. ג'קסון נפטר בתאריך לא ידוע בעיר קלארקסוויל בג'ורג'יה.
שייח' ג'אבר אל-מובארכ אל-חמד א-סבאח היה איש מלוכה ופוליטיקאי כוויתי שכיהן בתפקיד ראש ממשלת כווית בין השנים 2011–2014. קודם לכן הוא כיהן כשר ההגנה וסגן ראש הממשלה.
באפריל 2021 הורה בית משפט כוויתי על מעצרו באשמת שחיתות.
ג'אבר א-סבאח מונה לראשונה לראש הממשלה ב-4 בדצמבר 2011. שנה לאחר מכן, ב-5 בדצמבר 2012, הוא מונה מחדש לראשות הממשלה לאחר הבחירות לפרלמנט שנערכו ב-1 בדצמבר 2012. בהמשך, הוא מונה מחדש לאותו תפקיד ב-1 בנובמבר 2017.
א-סבאח החל את דרכו כיועץ במחלקה לענייני מנהלה ב"חצר המלוכה" של אמיר כווית בשנת 1968 וכיהן שם עד 1971. הוא קודם למנהל מחלקת המנהל ושירת עד 1975.
לאחר שחרור כווית מהכיבוש העיראקי, בשנת 1991, ג'אבר א-סבאח מונה ליועץ במשרד האמיר ומילא את התפקיד עד 2001.
ב-14 בפברואר 2001 מונה לסגן ראש ממשלת כווית ושר ההגנה, ושירת בתפקיד עד 2004, אז מונה ליושב ראש המועצה העליונה לאיכות הסביבה.
בשנת 2006, הוא מונה לסגן ראש הממשלה וכן לשר הפנים וההגנה.
ג'אבר א-סבאח מונה לראשונה לראש הממשלה ב-4 בדצמבר 2011, ומאז כיהן בתפקיד זה במשך שבע כהונות:
במהלך כהונתו החמישית, בינואר 2014 הוא ערך שינוי בקבינט שלו.
החליף שבעה חברים, כולל שרי הנפט והאוצר, והעלה את מספר האסלאמיסטים לארבעה.
השינוי התרחש שבועיים לאחר שכל השרים הגישו את התפטרותם לסבאח לאחר שכמה חברי קבינט, כולל ראש הממשלה עצמו, נחקרו על ידי חברי פרלמנט.
האמיר סבאח אל-אחמד אל-ג'אבר א-סבאח קיבל את התפטרותם של שבעה מתוך 15 השרים והורה על מינוי שרים חדשים.
ב-13 באפריל 2021, בית משפט בכווית הורה על מעצרו של ג'אבר א-סבאח באשמת שחיתות.
הוא היה ראש ממשלת כווית לשעבר, הראשון שעמד בפני מעצר טרום משפט.
האישומים לכאורה התרחשו במהלך כהונתו בתפקיד שר ההגנה בשנים 2001–2011.
ג'אבר א-סבאח היה פטרון פרס העיתונאות ע"ש שייח' מובארכ אל-חמד א-סבאח, למצוינות בעיתונות הכוויתית.
ג'אבר א-סבאח היה נשוי לשתי נשים.
ילדיו מאשתו הראשונה, השייח'ה שייח'ה סבאח א-נאסר א-סבאח: שייח'ה מראחב, שייח' סבאח, שייח' חמד, שייח' ח'אלד, שייח' אחמד, שייח' פהד ושייח' מובארכּ.
ילדיו מאשתו השנייה, אלהאם פאלח אלג'לווי: שייח'ה ווג'ד ושייח'ה שהד.
ב-20 בנובמבר 2007, העניק מלך בחריין חמד בן עיסא אל ח'ליפה לג'אבר א-סבאח את "מדליית המלך עיסא, מדרגה ראשונה" (Medal of King Issa, First Class), לאחר ביקורו בבחריין, שם השתתף בפורום המזרח התיכון לביטחון פנים ועולמי.
ג'אבר א-סבאח קיבל ב-5 בנובמבר 2009 את האות הגבוה ביותר של יפן המוענק לזרים, מסדר השמש העולה מדרגה ראשונה.
הוא היה הערבי הראשון שקיבל אות זה.
ג'אבז ויליאמס הנטינגטון היה פוליטיקאי אמריקאי, אשר כיהן כחבר בית הנבחרים וכסנאטור מטעם מדינת קונטיקט.
הנטינגטון נולד ב-8 בנובמבר 1788 בעיר נוריץ', כבנם של זאכרי הנטינגטון וחנה ממפורד הנטינגטון.
הוא רכש השכלה קלאסית ובשנת 1806 השלים את לימודיו בקולג' ייל.
במשך שנה אחת לימד באקדמיה ליצ'פילד סאות' פארמס, ובשנת 1808 למד משפטים בבית הספר למשפטים של ליצ'פילד.
בשנת 1810 הוסמך לעריכת דין והחל לעסוק במקצוע בליצ'פילד.
ב־22 במאי 1833 נישא לסאלי אן הנטינגטון, בתו הצעירה של בן דודו מדרגה ראשונה, ג'וזף הנטינגטון.
בשנת 1828 כיהן הנטינגטון כחבר בית הנבחרים של קונטיקט מטעם ליצ'פילד.
הוא נבחר לבית הנבחרים של ארצות הברית וכיהן בקונגרסים ה־21, ה־22 וה־23, מ־4 במרץ 1829 ועד 16 באוגוסט 1834. באותו מועד התפטר מתפקידו ועבר לנוריץ' כדי לקבל מינוי לשופט בבית המשפט העליון לערעורים של קונטיקט, תפקיד שבו כיהן משנת 1834 ועד 1840.
בשנת 1840 נבחר הנטינגטון כחבר הסנאט של ארצות הברית מטעם המפלגה הוויגית, כדי למלא את מקומו של תדאוס בטס שנפטר.
הוא נבחר מחדש וכיהן בסנאט מ־4 במאי 1840 ועד מותו.
במהלך הקונגרסים ה־27 וה־28 שימש יושב ראש ועדת המסחר של הסנאט.
הנטינגטון נפטר בעיר נוריץ' ב־1 בנובמבר 1847, שבוע לפני יום הולדתו ה־59, ונטמן בבית העלמין הישן של העיר נוריץ'.
ג'אווה היא שפת תכנות מונחית עצמים אשר פותחה בחברת סאן מיקרוסיסטמס (כיום חברת־בת של אורקל) על ידי צוות בראשות ג'יימס גוסלינג בשנת 1991, והיא אחת משפות התכנות הנפוצות ביותר הנמצאות בשימוש כיום.
השפה הוצגה לראשונה בשנת 1995, והיא מהווה את אחד מרכיבי הליבה של פלטפורמת התוכנה ג'אווה.
התחביר של השפה מבוסס במידה רבה על התחביר של ++C, אך כולל הרחבות רבות במטרה לאפשר תמיכה מובנית בתהליכונים, בינלאומיות, אבטחה ועבודה בסביבת האינטרנט ותכונות נוספות.
לרוב עוברות תוכניות ג'אווה הידור ל־Java bytecode, שפת ביניים דמוית שפת מכונה, שאותה מריצה מכונה וירטואלית (Java Virtual Machine ;JVM).
הודות לכך התוכנית יכולה לרוץ על כל מחשב ועל כל מערכת הפעלה המריצים JVM, החל מטלפונים סלולריים ועד למחשבי-על.
בשנת 1996 הוקם לראשונה הכנס "JavaOne", כנס שנתי המאגד אלפי משתמשי ומפתחי השפה הדנים בפיתוחה ובעדכונים הטכנולוגיים בה.
נכון ליולי 2022, ג'אווה נחשבת לשפת התכנות השנייה ברמת הפופולריות בעולם, גם בקרב מהנדסי תוכנה מקצועיים וגם על פי מדידת Google Trends.
השפה פותחה לראשונה כמיזם פנים בתוך חברת סאן מיקרוסיסטמס, על ידי ג'יימס גוסלינג, ארכיטקט הפרויקט, שהחל בדצמבר 1990 בשם "פרויקט החמקן" (Stealth Project), ושמו הוחלף לאחר זמן מה ל"פרויקט הירוק" (Green Project).
מטרתו המקורית של הפרויקט הייתה מערכות משובצות מחשב (embedded systems) עבור מכשירים חכמים (smart appliances) שונים, כגון מחשב כף יד (PDA) ואפילו תנור או מקרר חכם, תחום שסאן צפתה כי יתפתח מאוד מבחינה עסקית.
צוות הפרויקט פיתח שפה חדשה משום ששפות קיימות כגון ++C שנשקלה בתחילה, היו מורכבות מדי וצרכו משאבים גדולים מדי עבור מערכות פשוטות משובצות מחשב.
אמנם, אחד מהנסיונות הראשונים של הצוות היה כתיבת גרסה שונה של ++C שתיקרא "--++++C", אך במהרה החליט הצוות לכתוב שפה חדשה המתבססת על מספר עקרונות ותחביר דומה ל־++C.
השם שהוצע בתחילה לשפה היה Oak (אלון), על שמו של עץ שגדל מחוץ לחלון של גוסלינג.
מבחינת תשתית השפה, הרעיון הבסיסי היה ליצור "מְפָרֵשׁ" (Interpreter) שקורא את קוד השפה ומבצע אותה.
משמע, כי לכל סביבה יהיה מפרש משלה וכך ניתן לכתוב קוד מקור אחיד עבור סביבות שונות.
בסוף 1992 סאן הקימה חברת בת בשם FirstPerson שייעודה לפתח ולמצוא שימושיים עסקיים לשפה החדשה.
הכיוון אותו בחרה FirstPerson היה ממירים (Set-Top Boxes) לחברות כבלים, שיוכלו להריץ יישומים עבור טלוויזיה אינטראקטיבית.
לאחר שני כישלונות במכרזים גדולים (חברות הכבלים חששו ממתן חופש גדול מדי בידי משתמש הקצה) נסגרה החברה והצוות חזר לסאן.
ביולי 1994, לאחר שמספר חברים נוספים הצטרפו לצוות, וביניהם אריק שמידט, החליט הצוות על כיוון עסקי שלישי, חדש, והוא ה־Web.
הם צפו שהמדיום החדש יהיה זקוק לשפה שבעזרתה יוכל להריץ בתחנות הקצה יישומים אינטראקטיביים ללא תלות במערכת ההפעלה או המעבד, ועל מחשבים חלשים יחסית.
באותה שנה, בפגישה בבית קפה בהשתתפות מספר חברי צוות, הוחלט על שינוי השם מאחר ש־Oak היה רשום כסימן רשום על ידי יצרן אחר.
מקור השם ג'אווה אינו ברור.
יש טוענים שאלו ראשי תיבות של חברי הצוות שנכחו בפגישה:
גרסה אחרת טוענת כי השם ניתן על שם הקפה שהוגש באותה פגישה (קפה שמקורו בג'אווה שבאינדונזיה).
חיזוק לגרסה האחרונה ניתן למצוא בכך שארבעת הבתים הראשונים (ראה מספר קסם) של כל מחלקה בג'אווה הם, בהקסדצימל: 0xCAFEBABE...
(ז'רגון כתיבת מילים באמצעות התווים המותרים בפורמט הקסדצימלי מוכר בשם Hexspeak ).
בהלצה נטען כי אלו ראשי תיבות של Just Another Vague Acronym ("עוד ראשי תיבות עמומים").
בשנת 1995 הטכנולוגיה הודגמה בכנס על דפדפן נטסקייפ על ידי סיבוב גוף תלת־ממדי בעזרת תוכנת קצה בדפדפן המריצה ג'אווה וידועה בימינו כיישומון (Applet – יישום קטן אשר רץ בתוך הדפדפן).
היישומונים התפתחו זמן מה עד שה־Flash התחיל להחליף את מקומם בזכות יכולת ההנפשה שלו.
גרסה 5.0, שהושקה בספטמבר 2004 הייתה ממוספרת גם 1.5, כשלב מעבר ממספור גרסאות בקפיצות של עשירית (למשל, מ־1.3 ל־1.4) למספור בקפיצות של מספרים שלמים.
השינוי בשיטת המספור ציין את קפיצת המדרגה בגרסה זו שכללה שינויים רבים (ובפרט Generics).
כמו כן השינוי בשיטת המספור נובע, ככל הנראה, גם מן התחרות עם שפת #C, שהמיספור שלה קופץ במספרים שלמים.
בנובמבר 2006, הכריזה חברת סאן כי ג'אווה תוצע גם תחת רישוי GPL v2. ההכרזה כוללת את השפה והמהדר, הספריות, סביבת הריצה (JVM) והכלים הנלווים.
בכך הפכה ג'אווה לשפה וסביבה פתוחה וחופשית.
במאי 2007, הודיעה סאן כי סיימה את תהליך העברת ג'אווה לקוד פתוח.
ג'אווה היא שפה בעלת טיפוסיות סטטית חזקה, כלומר לכל ביטוי בשפה מתאים טיפוס יחיד, תקינות ביטויים נבדקת בזמן ההידור, במידת האפשר.
כאשר אין זה אפשרי, תתבצע בדיקה בזמן ריצה.
ג'אווה תומכת בתכנות מונחה עצמים.
עם זאת ג'אווה עדיין כוללת, מטעמי יעילות, גם "טיפוסים פרימיטיביים", שאינם אובייקטים.
משום כך (ומסיבות נוספות) אינה נחשבת שפה מונחית עצמים "טהורה" כמו Smalltalk או Ruby.
עם זאת, לכל טיפוס פרימיטיבי בג'אווה יש מחלקה עוטפת, אליה וממנה מתבצעת המרה אוטומטית (Boxing).
למשל, לטיפוס הפרימיטיבי int קיימת מחלקה עוטפת Integer.
שפת ג'אווה כוללת גם ניהול זיכרון אוטומטי.
המתכנת פטור מן ההכרח לשחרר זיכרון המוקצה לאובייקט ברגע שאין עוד משתנים המצביעים עליו.
במקום זאת, סביבת זמן הריצה כוללת מנגנון "איסוף זבל", המבצע זאת אוטומטית.
ג'אווה מאפשרת ירושה יחידה בלבד, וזאת על מנת למנוע בעיות דו־משמעות הנוצרות מירושת יהלום.
כדי לאפשר גמישות דומה לזו של ירושה מרובה, קיים בג'אווה מנגנון ממשק (interface) המגדיר רשימה של מתודות, המהווה חוזה עם המתכנת.
כך כל מחלקה יכולה להרחיב (extends) לכל היותר מחלקה אחת, ולממש (implements) מספר בלתי מוגבל של ממשקים.
על המחלקה לממש במפורש כל מתודה בכל ממשק כזה, וכך לא קיימת בעיה של כפל משמעות.
בגרסה 5.0 נוספו מספר הרחבות חשובות לשפה, ביניהן תכנות גנרי (Generics), מספר משתנה של פרמטרים לפונקציה וטיפוסי מניה (Enums).
בגרסה 7 של השפה נוספה תמיכה בהקצאת משאבים תחומה־לקסיקלית – בלוקים של try-with-resources.
בגרסה 8 של השפה נוספה תמיכה נרחבת וישירה בטכניקות של תכנות פונקציונלי; בין היתר נוסף תחביר עבור פונקציות למבדא, נוסף תחביר להעברה של מתודות כפרמטר, נוספו ממשקים עבור פונקציות, נוסף טיפוס נתונים מובנה Stream התומך בפונקציות מסדר גבוה ובפעולות כגון map או collect ונוספה מתודה forEach לטיפוס הנתונים Iterator.
בגרסה 9 של השפה נוספה האפשרות למימוש ברירת-מחדל עבור מתודות בממשקים, נוספו מתודות ייצור סטטיות עבור אוספים כגון List, ונוספו מתודות שונות ל-Option ול Stream.
ג'אווה כשפה מוּנְחֵית עצמים חלקית
אחד מעקרונותיה החשובים של שפת java, הוא תמיכה בפרדיגמת תכנות מונחה העצמים שלה.
השפה לא מונחית עצמים "טהורה" כיוון שניתן להשתמש בה בטיפוסי נתונים פרימטיביים (כמו int,float,char וכו'..).
חמישה עקרונות חשובים של תכנות מונחה עצמים בjava הם
יתרונותיה של java כשפה מונחית עצמים
הופך אותה למהירה ואינטואיטיבית יותר, כיוון שתכנות זה מדמה את העולם האמיתי.
מאפשר מבנה נקי, פשוט וברור לתוכניות.
מפחית שימוש חוזר בקוד, הקוד קל יותר לתחזוקה, לשינוי ולניפוי שגיאות.
בראשית דרכה סבלה ג'אווה מביצועים גרועים, היות שמנועי זמן הריצה בוססו על מפרש בלבד.
אולם, עם התפתחות השפה, הוחל שימוש בטכניקה הקרויה JIT – Just In Time, אשר בבסיסה עמד העיקרון של הידור דינמי של קוד המכונה הווירטואלי לקוד המכונה הספציפי בזמן הריצה.
על ידי כך מתקבלים ביצועים טובים יותר, ותאורטית אף גבוהים יותר משפת ++C במצבים מסוימים (היות שההידור מתבצע תוך כדי ריצת התוכנה, יש למהדר ידע מדויק יותר על ריצת התוכנה, מה שמסייע לביצוע אופטימיזציות טובות יותר לקוד).
גישה אחרת לנושא הביצועים מפרידה את עיקרון המכונה הווירטואלית מהשפה, ומהדרת את קוד המקור ישירות לקוד מכונה ספציפי, שרץ ככל תוכנה אחרת במערכת.
עם זאת, גם בהידור כזה ישנו חיסרון לעומת שפות כמו ++C שעוצבו במיוחד לאפשר ריצה מהירה.
לדוגמה, כל קריאה לשיטה בג'אווה כוללת חיפוש בזמן ריצה של השיטה המתאימה, בניגוד לשפת ++C בה קריאה לשיטה שאינה מוגדרת כוירטואלית שקולה לקריאה לפונקציה רגילה.
בנוסף לכך ג'אווה נודעת בצריכת זיכרון גבוהה בהשוואה לקוד דומה שנכתב בשפה כגון שפת ++C, זאת עקב טעינה של ספריות ניהול של המכונה הווירטואלית.
צריכת זיכרון גבוהה זו באה לידי ביטוי בעיקר במערכות הפעלה מסוג UNIX.
התוכנית המופיעה להלן כתובה בשפת ג'אווה, והיא בודקת האם מספר שהועבר אליה הוא מספר ראשוני.
הסימן "//" מציין שהטקסט שמימינו אינו חלק מקוד התוכנית, אלא הוא הערה שמטרתה להסביר את התוכנית למתכנת הקורא אותה.
התוכנית מחולקת לשתי פונקציות, האחת בודקת האם מספר נתון הוא ראשוני, והשנייה מטפלת בדיאלוג עם המשתמש: קבלת המספר לבדיקה (קלט) והצגת תוצאות הבדיקה (פלט).
סאן הגדירה מספר גרסאות לג'אווה המיועדות לסביבות שונות:
עם התרבות השימוש באינטרנט, התברר שיש צורך ביצירת תשתית של תוכנת שרת על ידי שרת התומך בג'אווה בשיתוף של משאבים כמו בסיסי נתונים ומבני נתונים, בתמיכה בשרתי HTTP ובדפים דינמיים.
כך פותחה JSP, טכנולוגיה של ג'אווה לבניית אתרי Web דינמיים.
כך נוצר אוסף הכלים של ה־Enterprise Edition הנקרא בקיצור J2EE.
לאחר מכן שונה השם ל-J2E.
שרת יישומים זה הצליח עד כדי כך שמיקרוסופט מנסה ב־NET.
יישומים כבדים באמת כמו SAP עזבו את העולם הסגור של Windows ובחרו לעבוד עם J2EE.
ולמעשה רוב הקוד והפיתוח בג'אווה בימינו מבוסס על תשתיות אלו.
חברות כמו BEA פיתחו שרת לתשתיות אלו ובמקביל קבוצת JBoss פיתחה שרת המבוסס על קוד פתוח.
תכונה זו של ניתוק ממערכת ההפעלה על ידי כתיבת JVM החוצצת בין התוכנה למערכת ההפעלה אומץ לתחום אחר והוא הטלפונים החכמים כחלק מקבוצה של התקנים משובצי מחשב (Embedded Devices).
גם בתחום זה ריבוי המכשירים, מערכות ההפעלה, וסוגי המעבדים השונים נתנו יתרון לפיתוח מבוסס JVM.
בתחום זה מספקת Sun את J2ME (Java 2 Mobile Edition), שהיא גרסה קלת־משקל וקומפקטית למכשירי טלפון סלולרי ומחשבי כף יד.
ג'אווי הוא כתב המבוסס על האלפבית הערבי בו כותבים את השפה המלאית.
זהו אחד משני סוגי הכתב הרשמיים בברוניי ובמלזיה, והוא בשימוש מוגבל במלזיה, באינדונזיה, בסינגפור ובפיליפינים, במיוחד בהקשרים דתיים.
ג'אווי התקיים כאלפבית במשך מאות שנים ברחבי מה שקרוי בפי המאלסים בשם "עאלם מלאיו", בהגיה משובשת "אלם מלאיו", "העולם המלאי", ובפי האינדונזים "נוסאנתארא", "בין האיים" כיום ככנוי חיבה לאינדונזיה בפי תושביה, וגם המאלסים מכירים אותו.
נהוג לקשר את פיתוח כתב ג'אווי להגעת האסלאם.
הוא מורכב בעיקר מאותיות הלקוחות מהערבית בתוספת שש אותיות ייחודיות לג'אווי.
זוהי צורת הכתב השלישית לכתיבת מלאית.
הראשונה הייתה בכתב רנצ'ונג והשנייה בכתב פאלי.
ראשית כתב ג'אווי מיוחסת לשנת 1082 לספירה הנוצרית.
מצבת קבר שתאריכה האסלאמי מקביל לאותה שנה נתגלתה באי ג'אווה ולשונה ערבית בלבד.
לכן דבק בכתב הזה השם "חרוף ג'אווי" שמשמעו בערבית "אותיות ג'אווי" והוא נהגה בשיבוש "הורוף ג'אווי".
שם נוסף הוא "תוליסאן ג'אווי" שמשמעו במלאית "כתב ג'אווי".
השימוש בכתב הזה איפשר למוסלמים בכל האזור לקרוא בקוראן, אבל עד היום רבים מהקוראים בו נזקקים לקוראן מתורגם, כי אינם מבינים ערבית.
הוראת הכתב הג'אווי היא כלי לשימורו.
תרגומי הספר באנגלית ובהולנדית נמצאים בספרית הקונגרס בוושינגטון; השלישי היה "חכאיאת האנג תואה" ובקרי של היום "היכאיאת האנג תואה", "סיפורי האנג תואה", שנכתב במלאיה, ומאמינים שנכתב בשנת 1700 אבל הכתוב המלא ידוע משנת 1849. שלושת אלו נחשבים ליצירות האומנות הגדולות ביותר בשפה המלאית.
מלבדם נכתב במלאית בכתב ג'אווי גם "חכאיאת ראג'א-ראג'א פאסאי", ובקרי של ימינו "היכאיאת ראג'א-ראג'א פאסאי", "ספורי מלכי פאסאי", שנכתב במאה ה-14 באינדונזיה.
גם שני מטבעות לסרי לנקה בשם ציילון כתובים בכתב ג'אווי, והונפקו על ידי ההולנדים בשנים 1784 ו-1787. בשנת 1945 הונפקה בארצות הברית הסדרה האחרונה בשמה של הולנד עבור איי הודו המזרחיים ההולנדיים על 11 המטבעות מופיעות שלוש שפות, כולל מלאית בכתב ג'אווי.
בשנים 1951 עד 1954 הונפקה סדרת המטבעות האחרונה באינדונזיה שכללו גם כתב ג'אווי.
בברוניי היו לפחות שני מטבעות היסטוריים שכתיבם רק ג'אווי ועוד מטבע תלת לשוני שכתוב בג'אווי, בערבית ובאנגלית.
בימינו מופיע שם המדינה והערך הנקוב גם בכתב ג'אווי על חלק מן השטרות, ועל מטבעות זיכרון.
לדוגמה, במלזיה השטר של 50 רינגית כולל את הכתיב הלטיני BANK אבל ההקבלה בכתב ג'אווי היא "בנגך" כאשר האות "נגאא" נמצאת בו ואינה כלל ב-BANK בכתב לטיני, והאות "כאף" הסופית נכתבת כמו שהיא נכתבת בפרסית דווקא, שונה מצורת "כאף" סופית הערבית כצורת הופעתה בטבלת האותיות בערך זה.